cyanic-selkie/wikianc huggingface dataset:
Donald Sadoway
I 1978 ble han ansatt som assistant professor (tilsvarer amanuensis/lektor) ved MIT, i 1982 ble han forfremmet til associate professor (førsteamanuensis/-lektor) og i 1992 fikk han et fullt professorat. Siden 1999 har han vært John F. Elliott-professor i materialteknologi ved MIT.
I 2014 startet han et firma med fokus på metallproduksjon, for blant annet for å lage stål uten karbon. Han har nær tilknytning til NTNU og SINTEF, og ble i 2014 utnevnt til æresdoktor (doctor honoris causa) ved NTNU.
Han var sjefsredaktør for tidsskriftet Journal of Materials Research i perioden 1996–2001, og er medlem av redaksjonsrådet i Journal of Light Metals.
Thomas Solstad
Thomas Solstad (født 26. februar 1997) er en norsk håndballspiller som spilte i EM 2022.
Han spilte for Elverum Håndball ut sesongen 2021/22. Han har en toårsavtale med Bjerringbro-Silkeborg fra 2022.
I 2015 spilte han 14 kamper på Norges ungdomslandslag i håndball. Han debuterte for Norges herrelandslag i håndball mot Danmark 7. januar 2021. Han spilte i EM 2022 der Norge kom på femteplass.
Charles A. Beard
Charles Austin Beard (født 27. november 1874 i Knightstown i Indiana i USA, død 1. september 1948 i New Haven i Connecticut) var en US-amerikansk historiker. Han skrev flere hundre monografier og lærebøker i både historie og politisk vitenskap. Bl.a. sto han for en radikal nyvurdering av de amerikanske grunnlovsfedrene. Han hevdet at disse var opptatt av økonomiske interesser mer enn filosofiske prinsipp.
Progressiv historiografi
Som en ledende representant for den progressive skolen innen historiefaget, introduserte Beard tema som økonomisk egeninteresse og økonomisk konflikt i sine analyser av vedtaket av den amerikanske grunnloven, konstitusjonen; og i de tilfellene som utløste den USA-amerikanske borgerkrigen.
Grunnlovsfedrene
Historikere med bånd til den progressive bevegelsen avdekte at den statsstyringen som ble skapt gjennom forfatningen, ikke hadde tatt hensyn til folkeviljen, og langt ifra tilstrekkelig til et demokrati. Flere kritiske studier om grunnlova ble utarbeidet. Beard selv kom i 1913 med boka An Economic Interpretation of the Constitution. I boka ble det gjort greie for eiendom og formue til hver og en av de 55 utsendingene, de såkalte «founding fathers». Spesiell oppmerksomhet la han på mengden av statsobligasjoner.
Verket ble kritisert for feilaktig bruk av det historiske materialet, men på tross av dette kom boka snart til å stå som et av de aller viktigste skriftene om USA sin historie.
To år senere kom Economic Origins of Jeffersonian Democracy. Beard benyttet de samme metodene med mål om å påvise at det etter grunnlovskonventets tid hadde pågått en økonomisk klassekamp mellom de rike plantasjeeierne og de rike kapitalistene, en kamp som senere ble den viktigste stridsplassen for motsetningen mellom Jeffersons parti og det føderalistiske partiet. Merrill Jensen har lagt frem et omfattende materiale som støtter denne tesen. Samtidig er Beards tese blitt utsatt for skarpe angrep. Klarest og med størst innvirkning av Robert E. Brown i arbeidet Charles Beard and the Constitution (1956).
Facebook
Facebook (nasdaq: FB) er et sosialt nettverk som eies av Meta registrert i California i USA. Det er et nettsamfunn der brukeren oppretter sin egen profil og kan der skrive om seg selv, legge ut bilder og snakke med andre. Brukere kan oppgi relasjoner til andre brukere, utveksle private og offentlige meldinger og knytte seg til forskjellige typer grupper. Tjenesten er reklamefinansiert, og gratis for brukeren. Nettsamfunnet har flere enn 1,7 milliarder aktive brukere hver måned på verdensbasis (juni 2016). I juni 2011 ble Facebook det første nettstedet på Internett med mer en 1 billion (1012) sidevisninger i måneden.
På grunn av det de oppfattet som spredning av hatbudskap på nettstedet kunngjorde over hundre ledende annonsører at de ville boikotte Facebook for minst én måned fra og med juli 2020 i forbindelsen med kampanjen «Stans hat for profittens skyld» (Stop Hate For Profit).
Historie
Mark Zuckerberg skrev et program med navn «Facemash» 28. oktober 2003 mens han gikk andre året på Harvard University. Dette var en applikasjon som sammenlignet bilder av to personer slik at brukeren kunne velge hvem av de som var mest attraktiv. Bildene ble hentet fra universitetets studentbildedatabase. For å få tak i dette hacket Zuckerberg seg inn i beskyttede områder av Harvards nettverk. De første fire timene Facemash eksisterte var det 450 besøkende innom og viste tilsammen 22,000 bilder. På grunn av kritikk og det faktum at han hadde brukt ulovlige metoder på å hente ut og bruke bilder ble Facemash fort stengt.
I januar 2004 begynte Zuckerberg på et nytt prosjekt inspirert av en artikkel om Facemash-prosjektet i The Harvard Crimson. 4. februar 2004 lanserte Zuckerberg «Thefacebook», da på domenet thefacebook.com. Denne første versjonen var kun beregnet på studenter ved Harvard, og innen den første måneden var flere enn halvparten av studentene registrerte brukere. Zuckerberg fikk hjelp av Eduardo Saverin, Dustin Moskovitz, Andrew McCollum og Chris Huges for å hjelpe å markedsføre siden. I mars 2004 åpnet Facebook til universitetene Columbia, Stanford og Yale. I desember samme året når de en million aktive brukere.
26. september 2006 åpnet Facebook registrering for alle over 13 år med en gyldig E-postadresse.
Applikasjoner
Facebook lanserte Facebook Platform 24. mai 2007, et rammeverk som programvareutviklere kan bruke for å lage applikasjoner som interagerer med Facebook, og som for brukere tilsynelatende kjører på Facebooks egne servere. Samtidig lanserte de et eget markeringsspråk kalt Facebook Markup Language (FBML) som utviklere kan bruke for at deres applikasjoner kan kommunisere med Facebook-tjenester.
Bedriftsverktøy er en funksjon som tillater å logge inn med Facebook-brukeren på kryss av nettsider. Funksjonen Facebook Pixel (det interne navnet), vil utveksle informasjon om hvilke brukere som har besøkt et nettsted og brukt «Logg inn med din Facebook». Etter innføring av strengere datalovgivning, lanserte Facebook siden off facebook activity. Innstillingene på denne portalen kan begrense utvekslingen annonsører får til å bygge reklameprofiler.
Det finnes i dag tusenvis av Facebook-applikasjoner, blant annet en rekke spill som spilles av millioner av brukere. Spillet FarmVille var den mest brukte applikasjonen per oktober 2010.
Omtale
Nettstedet har blitt kritisert av Nasjonal sikkerhetsmyndighet, Jens Stoltenberg og George Bush: «''Over to hundre tusen nordmenn utleverer personlig informasjon om seg selv på Facebook. Det øker faren for anslag som i ytterste konsekvens kan medføre tap av liv eller omfattende skade mot rikets sikkerhet''».
Enkelte har også stilt seg kritisk til mulig misbruk av personlig informasjon på nettsamfunnet. Blant annet så hevdet den kjente internettaktivisten Julian Assange i 2012 at Facebook deler sensitive personopplysninger med amerikanske etterretningstjenester. Han omtalte videre Facebook som den «farligste spionmaskinen som noensinne er oppfunnet».
Facebook i Norge
Ifølge Aftenposten hadde Facebook i 2017 3,4 millioner aktive brukere i Norge og en omsetning på over 2 milliarder norske kroner. Anslått overskudd er rundt 1,3 milliarder kroner, mens selskapet betaler under en halv million i skatt.
Skage Lense
Skage Lense var en tømmerlense i Namsen utenfor gårdene Furre og Furrenesset i bygda Skage i Overhalla.
Jannie Faurschou
Jannie Faurschou (født 10. juni 1950) er en dansk skuespiller. Hun er utdannet på Skuespillerskolen ved Odense Teater i 1974.
Sykling under de britiske samveldeleker 1974
Sykling under de britiske samveldeleker 1974. Sykling var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974. Det var de tiende lekene i det som kom til å bli Samveldelekene (Commonwealth Games) fra 1978. I lekene i 1974 ble det konkurrert i sju øvelser, seks i bane- og en i landeveissykling, kun for menn. England ble beste nasjon med fire gullmedaljer foran Australia med tre.
Jannie Faurschou
Hun er kjent fra TV for sin medvirkning i seriene Strandvaskeren (1978) og Hjem til fem (1995–1997).
Skage Lense
Alt tømmeret som ble fløtt i Namsen ble her samlet sortert og «soppet», dvs. buntet sammen til flåter. Fra lenseanlegget ble tømmeret slept med båter ned til sagbrukene i Namsos.
Jannie Faurschou
Priser og utmerkelser
I 1991 mottok hun Bodilprisen for beste kvinnelige birolle, for sin rolle i filmen Springflod. I 2005 ble hun tildelt Lauritzen-prisen på kr. 100.000.
Skage Lense
Anlegget ble etablert i 1906 og ble brukt til samling, sortering og sopping (bunting/sammenbinding) av fløtet tømmer til sagbrukene i Namsos. Fra 1912 ble soppingen gjort maskinelt. Det har vært fløtet tømmer ned Namsen i uminnelige tider, og de første lensene ble anlagt på midten av 1800-tallet.
Jannie Faurschou
Familie
Jannie Faurschou er søster til instruktør og skuespiller Jørn Faurschou, og har tidligere vært gift med Preben Østerfelt.
Skage Lense
På det meste, omkring 1950, var 40 personer ansatt ved Skage Lense. Enkelte sesonger på 1950-tallet passerte mer enn én million stokker gjennom dette lenseanlegget. Etter siste verdenskrig ble stadig mer av tømmeret transportert med lastebiler. Skage Lense ble lagt ned i 1971.
Foix
Foix er en kommune i departementet Ariège i regionen Occitanie sør i Frankrike. Foix er hovedstad i departementet.
Foix ligger ved foten av Pyreneene. Den er den nest største byen i departementet Ariège, etter Pamiers.
De fremste severdighetene er den lokale grevens borg, den tidligere abbedikirken Saint Volusien, og de pittoreske smale gatene Rue de Labistour og Rue des Marchands.
Antagelig vokste Foix frem rundt et kapell bygd under Karl den store og som senere utviklet seg til et kloster. Opprinnelig tilhørte området (pays de Foix) hertugdømmet Aquitania. Senere ble det del av grevskapet Carcassonne. På 1000-tallet ble Foix selv et grevskap. Pays de Foix utgjorde sammen med Couserans og Donézan et kathar-område. Foix' murer kunne motstå angrep fra kortsridderne. I dette område raste albigenserkrigene særlig kraftig. I 1229 var krigen over, og greven av Foix ble vasall under den franske krone. Ved arv ble imidlertid byen del av Béarn, som varvasall under Navarra. Men i 1607 ble også Béarn igjen understilt den franske konge.
Greven av Foix utøvet sammen med den katolske biskop av Urgell myndighet som fyrster av Andorra. Men Foix måtte så overdra sin del av dobbeltmyndigheten til den franske konge (senere videre overdratt til den franske president).
Befolkningsutvikling
Antall innbyggere i kommunen Foix
Magnus Rasmussen
Magnus Rasmussen (født 28. november 1962) er en færøysk politiker (Sb.), lærer og gårdbruker fra Lamba.
Han var Runavíks borgermester og medlem av kommunestyret fra 1. januar 2009 til 31. desember 2015, valgt på en fellesliste, Almenna listin.
Den 19. august 2021 ble han Færøyenes miljøvern- og næringsminister. Han fratrådte ved regjeringsskiftet etter lagtingsvalget i desember 2022.
Poznański-familiens mursteinshus
Poznański-familiens mursteinshus (polsk Kamienica Poznańskich) ligger ved Piotrkowska-gaten 51 i Łódź.
Bygningen hadde opprinnelig to etasjer og ble reist på 1880-tallet etter tegninger av Hilary Majewski. I 1891 ble den kjøpt av Izrael Poznański og fikk påbygd nye etasjer etter tegninger av Franciszek Chełmiński. Den ble på ny ombygd i 1895 etter tegninger av Julius Jung.
Bygningsfasaden har en rik eklektisk utsmykning, med oververkt av barokke former (Ludvig XIII). Jung hadde studert ved École des Beaux-Arts i Paris, og påvirkningen fra fransk arkitektur er tydelig i det høye mansardtaket med den dekorative balustraden.
WMAP
thumb|WMAP thumb|WMAP-bilde av den kosmiske mikrobølge bakgrunnsstrålingen Wilkinson Microwave Anisotropy Probe (WMAP) er en NASA-romsonde som har som oppgave å måle den kosmiske mikrobølgebakgrunnsstrålingen som har sitt opphav i Big Bang. Den ble oppskutt fra Cape Canaveral i Florida 30. juni 2001. WMAP er en etterfølger til COBE-satellitten og har liksom COBE som oppgave å måle og kartlegge de ørsmå fluktuasjonene i den kosmiske bakgrunnsstrålingen for å hjelpe til å teste kosmologiske teorier om universet.
Vitenskapsåret 1648
Vitenskapsåret 1648 er en oversikt over hendelser, prisvinnere, fødte og avdøde personer med tilknytning til vitenskap i 1648.
WMAP
Siden 1. oktober 2001 befinner WMAP seg i en bane rundt det andre Lagrangepunktet L2 i sol-jordsystemet, 1,5 millioner km fra jorden i retning bort fra solen. Dets instrumenter observerer fem ulike frekvenser av mikrobølgestråling for å måle temperaturforskjellen mellom to punkter på himmelen.
Forskerteamet bak WMAP har offentliggjort data to ganger, de hittil siste data kom i mars 2006 og var basert på tre års observasjoner. De bekrefter teoretiske forutsigelser fra Big Bang-kosmologien i form av den såkalte Lamda-CDM modellen med svært stor nøyaktighet. De viktigste resultatene er:
Gimsing kirke
Gimsing kirke er en kirkebygning i Gimsing i den sydlige utkant av Struer i Jylland i Danmark.
Kirkens oppførelse begynte i det 12. århundre og er en på dansk såkaldt kullet kirke, dvs. en kirke uten tårn oppført i granittkvadersten.
Døpefonten, formet som et firpass, er av klebersten og er sammen med en klokke blant kirkens eldste inventar. Alteravle, prekestol, pulpitur samt de eldste benkene er fra omkring 1600. I nyere tid, henholdsvis i 1988 og 1995, har maleren Helle Thorborg utført malerier til prekestol og pulpitur.
Mathias Macody Lund
Mathias Macody Lund (født 13. mars 1989 i Bergen) er en norsk fotballtrener og skribent som er trener for Varegg Fotball. Han startet sin fotballkarriere i Varegg, hvor han spilte fast på klubbens A-lag frem til 2016. Han har også vært innom klubber som Fana IL og FK Donn.
I 2017 meldte han overgang til Fotballklubben Bergen Nord, hvor han tok over som A-lagstrener. Bergen Nord befant seg på det tidspunktet i 5. divisjon, men etter Lunds overgang rykket laget opp til 3. divisjon på kun to sesonger. For denne prestasjonen ble Macody Lund tildelt prisen som Årets trener i Hordaland og han mottok trenerstipend fra Hordaland Fotballkrets. I 2022 tok han over Varegg Fotball sitt andrelag, mens han senere på året ble presentert som ny trener for A-laget til Varegg.
Experimentarium
Experimentarium er et vitensenter beliggende i Hellerup med midlertidig adresse på Christiansholm i København.
Mathias Macody Lund
Macody Lund var i 2020 vært en stemme i kritikken mot Norges Fotballforbund og Abid Raja om å ikke åpne for breddefotball, og ble i 2020 Bergensavisens nye «Offsiden-ekspert».
Mohan Pokharel Vaidya
Mohan Pokharel Vaidya (En annen omskriving bruker Baidya), partinavn Kiran (han skal også ha brukt navnet Agam), (født 1937) er en kommunistleder i Nepal. Han er medlem av politbyrået (sentralkomiteens ledende del) i NKP (Maobadi) og rekna som en ledende ideolog og politiker.
Experimentarium
Senteret åpnet den 9. januar 1991 i Hellerup. Museet viser forskjellige grener av naturvitenskap, hvor publikum får del i ved å kunne prøve mange av hvordan gjenstandene virker, som f.eks. fysiske fenomener. I tillegg finnes skiftende utstillinger som baserer seg på forskjellige emner.
I 2014 begynte oppussing av utstillingshallen i Hellerup etter en massiv pengeinnsamling til prosjektet. Derfor flyttet Experimentarium midlertidig vekk fra Hellerup i to år og inn i hjertet av København på Christiansholm i det gamle papirlageret på øya. Da lokalene her har mindre plass enn de i Hellerup, har det ikke vært mulig å flytte alle gjenstandene med
Mohan Pokharel Vaidya
Han har en masters degree fra Tribhuvan-universitetet.
Noen mener han er strategen bak Jana Yuddha (folkekrigen) som maoistene starta i 1996.
Experimentarium
Science-senteret åpnet i de nye lokaler i papirlageret den 7. februar 2014 under navnet Experimentarium City. Det nye museumet har et areal på 3 400 m2 med en interaktiv utstilling, hvor de besøkende som tidligere kan prøve mange ting og fenomener.
Mohan Pokharel Vaidya
I 1985 brøyt flertallet i NKP (Masal) med partileder Mohan Bikram Singh og danna et parti med et forvirrende likt navn: NKP (Mashal) (to litt forskjellige skrivemåter for det samme ordet på nepali, fakkel).
Experimentarium
Den 27. april 2015 herjet en voldsom brann utbygningen av Experimentarium på Tuborg Havnevej.
Mohan Pokharel Vaidya
Mohan Vaidya var den første generalsekretæren i det nye partiet.
I 1986 gjennomførte NKP (Mashal) noe som kan virke som et mislykka opprørsforsøk. I partihistoria fikk det navnet sektorhendinga (The Sector Incident). Det blei oppsummert som en politisk feil, og førte til at mange i partiledelsen måtte gå. Et resultat blei at Vaidya trakk seg som generalsekretær, og Prachanda overtok.
Experimentarium
Siden åpningen og frem til 2012 har senteret hatt et årlig gjennomsnittlig besøkstall på ca. 340 000.
Mohan Pokharel Vaidya
Men dette ser ikke ut til å ha skapt mistillit til Vaidya som en helt sentral leder i den maoistiske bevegelsen. Han fulgte med i partisammenslåinga med andre partier som skapte NKP (Ekda Kendra) i 1990, og i partisplittelsen der flertallet i dette partiet omdøpte seg til NKP (Maobadi) i 2004–2005.
Under opprøret fra 1996 har han sittet helt sentralt i høyt betrodde poster i partiledelsen. Ifølge etterretningsrapporter skal han ha hatt ansvaret for Kathmandu-dalen og kommandoen over den sentral-østlige sektoren.
Den kongelige regjeringas vurdering av Vadiyas betydning blei uttrykt gjennom at den i april 2002 lovet ei belønning på 5 millioner rupees for å ta tre maoistledere døde eller levende: Prachanda, Baburam Bhattarai og Kiran.
29. mars 2004 blei Vaidya arrestert i byen Siliguri i Vest-Bengal, India, der han hadde gått kjennom en øyeoperasjon. Narayan Vikram Pradha blei arrestert sammen med ham.
Han blei anklaga for å føre krig mot India. To organisasjoner i Nepal, The Nepal Women's Association (Revolutionary) og the Akhil Nepal Trade Union Mahasangh (Revolutionary) svarte med å oppfordre til boikott av indisk film.
NKP (Maobadi) starta ei internasjonal kampanje for å få ham fri, og har også appellert til den indiske regjeringa etter at forholdet mellom partiet og Delhi blei sterkt forbedra i 2005.
Etter den formelle fredsslutninga i Nepal i november 2006 blei Vadiya frigitt 30. november samme år.
Environmental Protection Agency
Environmental Protection Agency har flere betydninger:
Prinseøyene
Prinseøyene er et distrikt som består av fem øyer med 14 907 innbyggere (2017) i den tyrkiske provinsen İstanbul.
«Teisten»
Skip med navnet «Teisten»:
Gunilla Rosenqvist
Gunilla Rosenqvist (født 10. juni 1958 på Gotland) er en svensk biolog. Hun er professor ved Institutt for biologi ved NTNU i Trondheim og prosjektleder ved Institutionen för geovetenskaper ved Uppsala universitet i Sverige.
Rosenqvist har en bachelor i biologi fra Uppsala universitet (1979–1983). I 1990 ble hun ph.d. i biologi med avhandlingen ''Mate choice and sexual selection in two species of sex role reversed pipefish. (Syngnathidae)''.
Gamle Norges Bank
Gamle Norges Bank, eller Norges Banks Christiania-avdeling, er det første bygget som ble bygget spesielt for å huse Norges Banks avdeling i Christiania. Bygget ligger på Bankplassen 3 i Oslo og huset Norges Bank fra det ble bygget i 1830 til banken flyttet til nye lokaler på Bankplassen 4 i 1895. I dag brukes bygget av Nasjonalmuseet for kunst, arkitektur og design, som har holdt til der siden 2008.
Utvidelse
Bygget huset bankfunksjonen fram til 1895 da bygget ble for lite og bankvirksomheten flyttet inn i nye lokaler på Bankplassen 4 i 1906. Her ble banken liggende frem til 1986 da den flyttet igjen, til nye lokaler på Bankplassen 2. Da banken flyttet ut i 1895, tok Riksarkivet over og bygget ble betydelig ombygget i 1910 for å huse den nye funksjonen. I forbindelse med dette arbeidet ble det bygget en ny sidefløy, tegnet av arkitekt Henry Bucher. Under ombyggingen til riksarkiv gjennomgikk Gamle Norges Bank en del forandringer, som blant annet omfattet en ombygging av trapperommet. Dette rommet ble midlertidig forandret igjen da bygget ble omgjort til Nasjonalmuseet-Arkitektur, og trappehallens interiør ble forsøkt ombygget til antatt tidstypisk utforming fra tidlig 1800-tall. Bygget er i dag fredet av Riksantikvaren og fredningen omfatter den gamle bankbygningen og magasinfløyen av Henry Bucher. Både bankbyggets interiør og eksteriør er fredet, mens det kun er eksteriøret som er fredet i magasinfløyen.
Ombygging til Nasjonalmuset-Arkitektur
I 2001, ved 200-års markeringen for Grosch, ble ideen om å flytte Nasjonalmuseet for arkitektur til gamle Norges Bank presentert. En donasjon på 37,3 millioner kroner fra Jens Ulltveit-Moe, gjorde det mulig å bygge en egen paviljong i tilknytning til den gamle bankbygningen. Arkitekt Sverre Fehn stod bak tegningene til den nye paviljongen som stod ferdig i 2008 da Najonalmuseet – Arkitektur, flyttet inn. Under restaureringsarbeidet i forbindelse med etableringen av arkitekturmuseet engasjerte Statsbygg, Norsk Institutt for Kulturminneundersøkelser (NIKU) for å dokumentere bygningen grundig før arbeidet med restaureringen gikk i gang. Riksantikvaren valgte å prioritere å få bygget i den stand det var i da Grosch tegnet det, ettersom bygget i nyere tid hadde vært gjennom flere ombygninger, blant annet ved utvidelsen av Buchers magasinfløy. Under restaureringen ble vinduene i første etasje mot bankplassen tilbakeført til det originale designet de hadde på Groschs tegninger. Buchers interiør er revet og erstattet av Sverre Fehns, og man kan derfor si at de siste hundre årene av byggets historie er fjernet til fordel for rekonstruering av tidligere tiders utforming. Det nye tilbygget av Sverre Fehn består i stor grad av glass, og står i stor kontrast til det solide og lukkede uttrykket i det gamle bankbygget.
Innbrudd
Det hører med til bankens historie et stort innbrudd som fant sted på nyttårsaften 1834, da mestertyven Ole Høiland gjorde sitt livs store kupp i banken, da han brøt seg inn ved hjelp av nøkler han selv hadde laget. Han tok seg inn i hvelvet og stjal 64 000 spesidaler i sedler. Han klarte også å komme seg ut av banken og til sitt skjulested på Sagene, med pengene skjult i en sekk han bar på ryggen.
Norgesmesterskapet i boksing 1991
Norgesmesterskapet i boksing 1991 ble arrangert 1.–3. mars i Oslo.
Kongepokalen ble vunnet av Ole Klemetsen.
Tommy Sørbø
Tommy Sørbø (født 8. oktober 1953) er en norsk forfatter, kunsthistoriker og dramatiker.
Han har arbeidet som museumslektor på Nasjonalgalleriet, og skrevet scenetekster for en rekke norske institusjonsteater, blant annet Agder Teater, Teater Ibsen, Den Nationale Scene, Riksteatret og Sogn og Fjordane Teater. Han leverte også tekster til NRKs radioprogram Hallo i uken. Han er en populær kulturformidler og aktiv samfunnsdebattant, og har skrevet en rekke bøker om kunst og kultur, flere av dem med en humoristisk vinkling.
I 2017 mottok han Porsgrunn kommunes kulturpris.
Familie
Tommy Sørbø er bror til Lars Sørbø.
Nytt Munch-museum
Tommy Sørbø har blant annet engasjert seg i spørsmål som gjelder byutvikling og arkitektur.
Under debatten om nytt Munch-museum i Oslo skrev han et innlegg med overskriften I fakkeltog for den gode smak i Aftenposten 23. oktober 2012. Der karakteriserte han Lambda, vinnerutkastet i arkitektkonkurransen, på følgende måte:"«Lambda er simpelthen et så generelt bygg, at hvis ikke det hadde blitt tegnet av Herreros, ville det ha blitt tegnet av en annen av tidens arkitekter. Lambda er et bygg som bekrefter og lukker, det motsatte av Munchs kunst som ryster og åpner.»"I et nytt innlegg i samme avis 22. november 2012 under overskriften Pent, stygt eller sant? fulgte han opp med å forklare hvorfor det vakte rabalder da Oslos varaordfører Libe Rieber-Mohn uttalte at Lambda var «Ikke akkurat pent»:"«... arkitekturen har ikke lenger skjønnhet som mål. Med funksjonalismen på 1920-tallet beveget arkitekturen seg bort fra de skjønne kunster.» Og videre: «Stygt og pent kan jo alle mene noe om, men hva som er funksjonelt og dermed sant, det må det fagfolk til for å kunne uttale seg om. De fleste arkitekter smiler fremdeles overbærende når folk de bygger for snakker om hva de liker og ikke liker.»"I det samme debattinnlegget refererte Sørbø også til Bourdieus teori om smak som markør for sosial tilhørighet:"«Den franske sosiologen Pierre Bo[u]rdieus 40 år gamle teori om smak som markør for sosial tilhørighet har selv blitt en markør for sosial tilhørighet. Kjenner du din Bo[u]rdieu vet du at du har god smak. Kjenner du ham ikke tror du at du har god smak.»"
Åte
Åte (av norr. áta, ete/spise) eller lokkemat er mat eller duft som tiltrekker seg (lokker/narrer til seg) oppmerksomheten fra dyr som eter åtsler, som regel i den hensikt å fange eller drepe dyret for matauk eller utryddelse. Jaktformen kalles åtejakt og er mest benyttet til å jakte rødrev (Vulpes vulpes) og gaupe (Lynx lynx) i Norge.
Et forgiftet åte kalles gjerne et giftåte og brukes som regel i den hensikt å bekjempe skadedyr, men metoden skader og dreper også mange andre dyr, og spesielt åtseletende fugler er utsatt. Giftåte er dessuten mye brukt til å bekjempe ulv ((Canis lupus), prærieulv (Canis latrans), sjakaler (Lupulella) og andre rovpattedyr og rovfugler noen steder, som i Russland og USA.
Ulovlig bruk av giftåte
I mange land er bruk av giftåte enten forbudt eller begrenset. I Norge er det ifølge viltloven (§ 25. (bruk av gift)) bare tillatt å bruke kjemikalier eller gift til å bekjempe smågnagere og krypdyr, men det er allikevel avdekket flere tilfeller her der giftåte er ulovlig brukt til jakt på andre arter, som kongeørn (Aquila chrysaetos) og ulv, og noen har også blitt dømt for det. I 2002 kunne for eksempel Aftenposten melde, at det I løpet av det siste halvannet året er sannsynligvis fem kongeørn døde etter å ha fått i seg giftåte. I 2002 ble også to menn fra Sør-Odal dømt til henholdsvis 120 og 21 dager fengsel for å ha lagt ut forgiftet åte i et ulveområde i Sør-Odal.
Bruk av åte i Norge
I Norge har ikke alle former for åte vært tillatt brukt. Fallvilt kan brukes, men i en periode var det totalforbud mot bruk av husdyr eller deler av husdyr som åte. Dette ble det gjort en mindre endring på fra 2007, da det igjen ble lovlig å benytte gris eller grisevom som åte, i henhold til § 5 i tidligere Forskrift om animalske biprodukter i landbruket som ikke er beregnet på konsum og på følgende vilkår:
Fra 14. september 2016 ble forskrift om animalske biprodukter i landbruket som ikke er beregnet på konsum erstattet av forskrift om animalske biprodukter som ikke er beregnet på konsum (animaliebiproduktforskriften), der nye regler er gjort gjeldende.
Moghreb Tétouan
Moghreb Athlétic de Tétouan, arabisk: المغرب أتلتيكو تطوان‎ (stiftet 1922) er en marokkansk fotballklubb fra Tétouan.
Franz August Schenk von Stauffenberg
Franz August Schenk Freiherr von Stauffenberg (født 3. august 1834 i Würzburg, død 2. juni 1901 i Rißtissen) var en tysk jurist, liberal politiker og godseier. Han var president i Kongeriket Bayerns parlament og visepresident i den tyske Riksdagen. Videre var han medgrunnlegger av det liberale Deutsche Freisinnige Partei.
Bismarck ønsket å gjøre ham til minister, men det ble avvist av keiseren. Hans liberale parti ble regnet som «kronprinspartiet» og mange gikk ut fra at Bismarck ville bli etterfulgt av en politiker fra Deutsche Freisinnige Partei når kronprinsen, en liberaler, besteg tronen. Dette skjedde likevel ikke.
I sin samtid ble Stauffenberg beskrevet som en mann med ekstraordinær intelligens og dannelse, stor diplomatisk begavelse og rettferdighetssans, men også utpreget prinsippfasthet. Han tilhørte den schwabiske uradelsslekten Schenk von Stauffenberg.
Absalom Sydenstricker
Absalom Sydenstricker (født 13. august 1852, død 31. august 1931) var en amerikansk presbyteriansk kinamisjonær fra 1887 til 1931.
Han ankom med sin hustru Caroline til Hangzhou i 1887 og dro sammen med misjonæren til et misjonsfelt nord i provinsen Jiangsu. Der var han med på åpne misjonsstasjoner i Suqian (i 1893), Xuzhou (i 1896) og Huai'an (1904). Senere virket han i Zhenjiang, Nanjing og i provinsen Jiangxi. ,
Hans datter, Pearl S. Buck, ble en kjent forfatterinne. Hennes bok Fighting Angel forteller om Absaloms liv og virke, slik Pearl så det. Han vokste opp i Hillsboro i Vest-Virginia.
"«[His is] the story . . . of one soul and its march through time to its appointed end. For this soul there was birth, predestined, a duty to be done and it was done, and there was heaven at the end – that was the whole story. There was nothing of the lives of people in it, no merriment of feasts, no love of joy, no tales of death. . . . There was nothing in it of empire or emperors or revolutions or of all the stir of changing human times. There was no reflection upon the minds and manners of men or any subtlety of philosophies. The tale was told as simply as the sun rises out of the dawn, marches swiftly across the firmament, to set in its own glory.» -- Pearl S. Buck"
Vasshjulet i Losby
Vasshjulet i Losby ligger ved Losbyelva i Lørenskog kommune. Det ble bygget rundt 1865 og var drivverket for Østmorksaga, en av de siste vanndrevne oppgangssagene som var i bruk i Norge, inntil den ble nedlagt i 1953. I dag er det kun Vasshjulet som står igjen av den opprinnelige saghus-bebyggelsen. Hjulet har en diameter på 7 meter.
Østmorksaga
Etter en brann i 1863 der flere av sagene i Losbyelva ble skadet, ble Østmorksaga hovedsagbruket i Laasbye-compagniets tømmerproduksjon. Sagen hadde en gunstig beliggenhet, var driftsikker og skar pent, noe som muliggjorde økt materialpris på produktet. Hjulet gav ved full fart en effekt på 120 hestekrefter. Selve sagen stod i et saghus på tre etasjer og var en rammesag med to rammer bestående av 8 og 10 sagblad. Med 16 mann i arbeid ble det i gjennomsnitt skåret rundt 400 stokker per dag, mens maksimal produksjon kunne nå 624 stokker. I tillegg til rammesagene drev vasshjulet en kantsag, en vedkappe og en filemaskin. Sagen var operativ fra isen på vannet smeltet, rundt påsketider, til ut august. Drivvannet ble ledet til hjulet fra Mønevannsdammen gjennom en 105 meter lang renne av tre. I 1860-årene ble det bygget en hestejernbane som fraktet sagbruks produktene til hovedjernbanen på Fjellhamer, nord i kommunen. Derfra gikk tømmeret videre til Christiania og resten av europa.
Restaureringer
Den første store restaureringen av Vasshjulet ble utført i 1943, og store deler av trevirket ble byttet ut. I 1990 fikk hjulet ny aksel, nye fundamenter i tre til lagerskålene og deler av treverket på selve hjulet ble også byttet ut. En restaurering fant også sted i 1998 da alle skovler, hele skovlbunnen og deler av hjulringen og eikene ble skiftet ut. Vasshjulets steinfundament ble også sikret mot ytterligere utglidning mot hjulbrønnen, og et midlertidig overbygg ble satt opp for å beskytte hjulet mot vær og vind. De omfattende restaureringsarbeidene har gjort at hjulet ikke lenger er hundre prosent originalt, men bygget på den opprinnelige måten og på de originale steinfundamentene fra 1864-65. I 1987 ble Riksantikvaren anmodet om å frede Vasshjulet, men søknaden ble avslått grunnet manglende kapasitet til å vurdere objektet, men også på grunnlag av at hjulet aldri hadde vært truet av ødeleggelse eller riving. Fra januar 1998 er hjulet en del av Lørenskogs museums struktur og har status som verneverdig. Vasshjulet er et kjent kulturminne for lokalbefolkningen i Lørenskog og i 1957 fikk kommunen godkjenning til å bruke vasshjulmotivet i kommunevåpenet. I 1998 overtok Lørenskog kommune Vasshjulet fra Lørenskog historielag som fikk det i gave i 1957. I forbindelse med Lørenskog kommunes 100-årsjubileum inviterte kommunen i 2008 arkitekter og studenter til å sende inn forslag til vernebygg med scene og amfi rundt Vasshjulet. Arkitektkontoret L2 ble kåret til vinner, men forslaget har ikke blitt bygget.
Environmental Protection Agency (USA)
Environmental Protection Agency (EPA) er en amerikansk føderal etat med ansvar for miljøvern. Etaten ble opprettet 2. desember 1970, har omkring 18 000 ansatte (2008) og et budsjett på 7,3 milliarder dollar (2007).
EPA arbeider for den amerikanske føderale regjeringen, og har som oppgave å beskytte miljøvern. President Richard Nixon foreslo opprettelsen av EPA den 9. juli 1970, og organisasjonen ble offisielt grunnlagt den 2. desember 1970. Ordren om å etablere EPA ble ratifisert etter komite-høringer i representantenes hus og i senatet.
Organisasjonen ledes av en administrator, som blir utnevnt av USAs president og skal godkjennes av Senatet. Nåværende administrator er en tidligere assisterende administrator Andrew R. Wheeler, som hadde fungert som administrator siden juli 2018. EPA har hovedkontor i Washington, D.C. og har ti regionale kontorer spredt over hele USA. Organisasjonen har ansvar for å opprettholde og håndheve nasjonale standarder under en rekke miljø-lover, i samråd med både statlige og lokale myndigheter. EPAs håndhevelsesmyndigheter inkluderer bøter, sanksjoner og andre tiltak.
Arne Holst
Arne Holst (født 16. mars 1904 i Oslo, død 27. desember 1991 i Oslo), med klengenavnet «Kanonen», var en norsk bobsleighkjører. Han representerte Oslo Bobklubb.
Times
Times kan referere til flere aviser, blant annet:
Religionsåret 1651
Religionsåret 1651 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1651.
Verdenscupen i alpint 2016/17 — Storslalåm menn — Adelboden
7. januar 2017 var det klart for storslalåm for menn i Adelboden i Verdenscupen i alpint 2016/17. Dette rennet er regnet som det aller gjeveste storslalåmrennet i sesongen.
Varan-TV
Varan-TV er en TV-serie sendt på SVT laget av humorgruppen Varanteatern. Serien ble sendt i to omganger, første gang med start i 1996 og andre gang med start i 1998.
Maury Chaykin
Han er mest kjent for sin rolle som detektiven Nero Wolfe. Hans far, Irving J. Chaykin (1912–2007), ble også født i Brooklyn, og var professor i regnskap ved City College of New York. Hans mor, Clarice Chaykin (født Bloomfield), ble født i Manitoba, Canada og var sykepleier.
Chaykin studerte drama ved State University of New York i Buffalo. Deretter flyttet han til Toronto, Ontario, der han bodde frem til sin død. Han var gift med den kanadiske skuespilleren Suzannah Hoffmann, som han hadde en datter, Rose, sammen. Maury Chaykin døde i Toronto 27. juli 2010, på hans 61ste bursdag, på grunn av komplikasjoner med en infeksjon i hjerteklaffen.
Pendik
Pendik er en by med 698 260 innbyggere (2017) i den tyrkiske provinsen İstanbul. Den ligger nord for Marmarahavet, sørøst for Sultanbeyli, øst for Kartal og vest for Tuzla.
Maury Chaykin
Chaykin hadde sin første hovedrolle i Whale Music fra 1994, hvor han spilte en utbrent rockestjerne. Chaykin ble kåret til beste skuespiller på den femtende Genie Awards for sine skuespiller-prestasjoner. I 1999 var han med i filmen Entrapment, der hovedpersonene ble spilt av Sean Connery og Catherine Zeta-Jones.
Konstantin Kalamanos
Konstantin Kalamanos eller Koloman (født 1137/1145, død etter 1173) var en østromersk guvernør i Kilikia. Han var sønn av den den ungarske tronpretendenten Boris Kalamanos.
Biografi
Konstantin var eldste sønn av Boris Kalamanos og hans kone, Anna Dukas (en slektning av keiser Johannes II Komnenos. Utroskapen til hans bestemor, Eufemia av Kiev, ble avslørt av hennes mann, kong Koloman av Ungarn, som derfor aldri anerkjente Boris (Konstantins far) som sin sønn.
Konstantin ble utnevnt til guvernør av Kilikia av keiser Manuel I Komnenos, en provins hvis festninger nylig hadde blitt okkupert av fyrst Thoros II av Kilikia. Med forsterkede styrker fordrev Konstantin Thoros, som trakk seg tilbake til de kilikiske fjellene. Prinsesse Constance av Antiokia, som ønsket å beholde makten i Antiokia etter at hennes sønn, Bohemund III var blitt gammel nok til å regjere selv, ba Konstantin om hjelp. Ryktene om at prinsessen hadde bedt østromerne om militær støtte utløste opptøyer i Antiokia, og Constance ble fordrevet fra byen.
Kort tid etterpå slo Konstantin seg sammen med Bohemund og marsjerte mot styrkene til Nūr ad-Dīn Zangi, herskeren i Mosul og Aleppo, som hadde beleiret Krak des Chevaliers, en festning i grevskapet Tripoli. I slaget ved al-Buqaia utmerket Konstantin og hans østromerske styrker seg, og Nūr ad-Dīn flyktet mot Homs.
Sommeren 1164 invaderte Nūr ad-Dīn fyrstedømmet Antiokia og beleiret byen Harem. Konstantin og Bohemund slo igjen sammen styrkene sine og marsjerte for å heve beleiringen. Da Nūr ad-Dīn hørte at de kristne styrkene beveget seg mot Harem valgte han å trekke seg tilbake. Trass i protester fra den kristne herren i Harem fulgte Bohemund og Konstantin etter, og de ble grundig beseiret i slaget ved Harem. Slaget var en katastrofe for de kristne. Konstantin og Bohemund var blant fangene som ble sendt til Aleppo. Nūr ad-Dīn ønsket ikke et fiendtlig forhold til Østromerriket, og han friga Konstantin allerede i 1166 i bytte mot 150 kapper av silke.
Kilikia ble administrert av Alexios Axouch og den senere keiseren Andronikos I Komnenos under Konstantins fangenskap. Andronikos ble tilbakekalt av keiser Manuel etter at Konstantin ble satt fri, og den hjemvendte generalen fikk tilbake sin gamle post.
Fyrst Mleh I av Kilikia invaderte østromersk Kilikia i 1170 med støtte fra Nūr ad-Dīn. Armenerne okkuperte Mopsuestia, Adana og Tarsus. Konstantin klarte å ta tilbake de tapte territoriene med støtte fra Bohemund og kong Amaury av Jerusalem, men i året som fulgte ble han tatt til fange av fyrst Mleh.
Zeppelin- & Garnisonsmuseum Tønder
Zeppelin- & Garnisonsmuseum Tønder (eller bare Zeppelin Museum) ble innviet 8. mai 1999 som et museum ledet av den frivillige forening Zeppelin Gruppen i bygninger i Tønders nordlige utkant, som tidligere hadde huset et av forsvarets garasjeanlegg i det daværende øvelsesområde i Soldaterskoven. Beliggenheten ble valgt fordi Den tyske keiserlige flåte under Første verdenskrig i bygde i området  luftskipsbasen i Tønder.
Samlingene
Tønder Museum åpnet 1991 en utstilling i samarbeide med Zeppelin Gruppen, som siden flyttet til det nye Zeppelin Museum.
Museets utstilling er utvidet til bl.a. også å omfatte uttjent militært materiell fra garnisonen i Tønder kasernene som ble stengt i 2002.
David Jones (friidrettsutøver)
David Jones (1940–2023) var en britisk friidrettsutøver.
Zeppelin- & Garnisonsmuseum Tønder
Rester av luftskipsbasen
I Soldaterskoven ca. en km vest for muséet finnes bl.a. fundament-rester av basens tre luftskipshaller og den fortsatt eksisterende, tidligere flyhangar.
David Jones (friidrettsutøver)
Han representerte Storbritannia under Sommer-OL 1960, hvor han tok bronse på 4 × 100 meter stafett.
Zhang Shuguang
Zhang Shuguang (kinesisk: 张曙光, født i desember 1956 i Shanghai i Folkerepublikken Kina, hjemstavn Liyang i Jiangsu, er en ledende kinesisk jernbaneingeniør.
Han ble uteksaminert fra Lanzhou jernbaneuniversitet i 1982 og er nestsjefsingeniør for Folkerepublikken Kinas jernbaneministerium og nestsjefdesigner for Kinas høyhastighetsjernbaner.
SG-43 Goryunov
Våpenet ble approbert av Den røde armé i 1943 under andre verdenskrig. Det er kamret for ammunisjon i kaliber 7,62 x 54R, som var standardammunisjon på den tiden. Den erstattet den eldre M1910 Maxim-maskingeværet. Den kom montert på små vogner, tripoder og på kjøretøy.
Etter andre verdenskrig ble den forbedret og fikk navnet SGM («m» for modernisert). En panservognmodell ble også laget med navnet SGMT. Den ble erstattet på 1960-tallet av PK-maskingeværet.
Golem Korab
Golem Korab (albansk: Maja e Korabit eller Mali i Korabit; makedonsk: Голем Кораб – Golem Korab) er det høyeste fjellet i fjellrekken Korab, på grensen mellom Albania og Nord-Makedonia. Golem Korab er også det høyeste punktet både i Albania og Nord-Makedonia, og det fjerde høyeste på Balkan. Høyden er 2,764 moh.
Talas
Talas er en elv som renner gjennom deler av Kirgisistan og Kasakhstan. Den dannes der elvene Karakol og Uchkosha møtes og renner ned fra De kirgisiske fjell og Talas Alatau. Den renner gjennom byen Taraz i provinsen Zhambyl i Kasakhstan og opphører før den når helt ned til Aydynsjøen.
News UK
News UK er et britisk avisforlag etablert i 1981. Foretaket er et datterselskap av News Corporation, som eies av mediemagnaten Rupert Murdoch.
News UK utgir blant annet The Times, The Sunday Times og The Sun. News UK gav også ut søndagsavisen News of the World, som ble nedlagt 10. juli 2011.
Fenytoin
Fenytoin er et medisinsk preparat til behandling av epilepsi, som tilhører gruppen av hydantoinderivater. I Norge markedsføres fenytoin under produktnavnet Epinat.
SCC Mohammédia
Sporting Club Chabab Mohammédia, arabisk: نادي سبورتينغ شباب المحمدية (stiftet 1948 som Fedala Sport) er en marokkansk fotballklubb fra Mohammedia.
Katie Stengel
Hun har tidligere spilt for Los Angeles Blues, Washington Spirit, Boston Breakers, Utah Royals og Houston Dash i USA, Western Sydney Wanderers, Newcastle Jets og Canberra United i Australia, Bayern München i Tyskland, og Vålerenga i Norge.
Hun ble Norgesmester med Vålerenga i 2021.
Liste over borgermestre i Runavík
Liste over borgermestre i Runavík. Runavíkar kommuna på Færøyene ble opprettet i 1967, da Nes kommuna ble delt. I 2005 ble Skála, Elduvíkar og Oyndarfjarðar kommuna lagt til Runavíkar kommuna. I 2009 fulgte Funnings kommuna etter.
Fotnoter
<references group='lower-alpha'/>
Tim Hardin
Timothy Hardin (født 23. desember 1941 i Eugene, Oregon, USA, død 29. desember 1980 i Los Angeles) var en amerikansk sanger, musiker og komponist. Hardin var en av artistene som opptrådde på Woodstockfestivalen i 1969.
Bakgrunn
Da han var 18 år sluttet han på High School og vervet seg til Marinekorpset. Da han etter to år ble dimittert, flyttet han i 1961 til New York, hvor han en kort stund gikk på American Academy of Dramatic Arts. Men mye skulking gjorde at han måtte slutte her. Han konsentrerte seg da om en musikalsk karriere, og ble en del av miljøet i Greenwich Village særlig som bluesmusiker.
Karriere
Han flyttet til Boston i Massachusetts i 1963 hvor han ble oppdaget av plateprodusenten Erik Jacobsen (som senere produserte for The Lovin' Spoonful), og Jacobsen fikk til et møte med Columbia Records. Året etter flyttet han tilbake til Greenwich Village for å gjøre opptak til sin kontrakt med. Columbia var imidlertid ikke fornøyd, og valgte å ikke gi ut dette før i 1969, på albumet Tim Hardin IV. Også annet demo-materiale fra perioden 1963/64 ble gitt ut senere på 1960-tallet på albumet This Is Tim Hardin, på merket Atco.
I 1965 traff han Susan Yardsley Morss (Susan Moore) i Los Angeles, og flyttet sammen med henne i New York. Med plateselskapet Verve Forecast ga han ut sitt første album Tim Hardin 1 i 1966. Dette albumet viste overgangen fra hans tidligere tradisjonelle bluesstil til den folkemusikkbaserte stilen som skalle prege hans karriere. Albumet inneholder en av hans mest kjente sanger «Reason To Believe» som både Rod Stewart og en rekke andre artister har spilt inn senere. Albumet Tim Hardin 2 kom i 1967 og inkluderte en annen av hans kjente sanger «If I Were A Carpenter», som Bobby Darin hadde fått en stor hit med året før, senere har særlig Johnny Cash og June Carter hatt suksessfulle innspillinger av denne sangen, men den er også innspilt av The Four Tops, Doc Watson, Joan Baez.
I 1969 hadde Hardin en av sine få kommersielle suksesser med en innspilling av Bobby Darins sang «A Simple Song Of Freedom». Hardin kunne ikke støtte sine plateutgivelser ved å reise på turne på grunn av sitt heroinmisbruk og sceneskrekk, noe som gjorde at hans sceneopptredener svært ujevne. Albumet This is Tim Hardin fra 1967 inkluderer blant annet en innspilling av sangen «House of the Rising Sun», Fred Neils «Blues on the Ceilin'» og Willie Dixons «Hoochie Coochie Man». Ifølge teksten på coveret ble disse sangene spilt inn allerede i 1963-64, altså lenge før hans første utgivelse. Albumet Tim Hardin 3 fra 1968 er en samling liveopptredener og nyinnspillinger av tidligere sanger. Han er også kjent for sin innspilling fra 1971 av Leonard Cohens sang «Bird on a Wire».
Død
Tim Hardin begynte tidlig å misbruke heroin og døde1980 etter en overdose heroin og morfin. Hardin er gravlagt på gravlunden Twin Oaks i Turner i Oregon.
EasyConnect
EasyConnect AS er en norsk teleselskap med hovedsete i Nesttun i Bergen. I dag er firmaet mest kjent som selskapet bak Opplysning 1890.
Boe (andre betydninger)
Boe er et et distrikt og en valgkrets i landet Nauru, men Boe, eller BOE, har flere betydninger:
Kjente personer med etternavnet Boe
Som etternavn er Boe av dansk opprinnelse og per 2022 er det 335 personer med etternavnet i Danmark. I Norge er det kun 36 personer som heter Boe til etternavn.
Franz Ludwig Schenk Graf von Stauffenberg (1938)
Franz Ludwig Schenk Graf von Stauffenberg (født 4. mai 1938 i Bamberg) er en tysk advokat og politiker (CSU). Han var medlem av Forbundsdagen fra 1976 til 1987 og medlem av det europeiske parlamentet fra 1984 til 1989.
Han er sønn av grev Claus von Stauffenberg og baronesse Nina von Lerchenfeld. I 1965 ble han gift med baronesse Elisabeth von und zu Guttenberg. De har fire barn: Caspar, Sophie, Karl og Nina.
I 1994 stod han frem og forlangte at navnene på kommunister skulle fjernes fra et minnesmerke til ære for hans far, ettersom kommunistene også hadde arbeidet for et totalitært diktatur.
Han mottok Bayerischer Verdienstorden i 1984.
Spania under EM i svømmesport 2014
Spania deltok under EM i svømmesport 2014 i Berlin i Tyskland fra 13. til 24. august 2014.
Kartal
Kartal er en by med 463 433 innbyggere (2017) i den tyrkiske provinsen İstanbul. Den ligger nord for Marmarahavet, sør for Sultanbeyli, øst for Maltepe og vest for Pendik.
Hassania Agadir
Hassania Union Sport Agadir, arabisk: الحسنية الاتحاد الرياضي لأكادير‎ (stiftet 1946) er en marokkansk fotballklubb fra Agadir.
Bambusskudd
Bambusskudd er de spiselige skuddene fra mange slag av bambusplanter, som bambusa vulgaris og phyllostachys edulis. De benyttes i en rekke asiatiske matretter.
Rå bambusskudd inneholder giftstoffer, og de må ødelegges ved koking, eller på annet vis.
Nastassja Kinski
Nastassja Kinski (født Nastassja Aglaia Nakszynski 24. januar 1961 i Berlin) er en tysk skuespillerinne, kjent for bl.a. sitt portrett av «Tess D'Urberville» i Roman Polanskis film Tess (1979) og for sine roller i flere av Wim Wenders' filmer.
På slutten av 1970-tallet og begynnelsen av 1980-tallet var Nastassja Kinski et internasjonalt sexsymbol. Hun begynte sin karrière som modell i hjemlandet Tyskland. I tenårene reiste hun til USA for å studere skuespill under Lee Strasberg, og fikk tittelrollen i Polanskis Tess. Kort etter at filmen kom tok den legendariske fotografen Richard Avedon et fotografi av henne som gjorde henne til et populært ikon. I 1982 spilte hun i Francis Ford Coppolas film One From The Heart og i Cat People. Kinski reiste tilbake til Europa hvor hun fortsatte å spille i filmer på midten og slutten av 1980-tallet, men med mindre suksess enn tidligere.